
Temeljem članka 18. stavak 1. Zakona o proračunu ("Narodne novine" broj 144/21.) i članka 30. točka 4. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20., 2/21. i 2/25.), Skupština Osječko-baranjske županije donijela je na 11. sjednici 10. lipnja 2026. godine


O D L U K U

o izmjenama i dopunama Odluke o
izvršavanju Proračuna Osječko-baranjske
županije za 2026. godinu


Članak 1.

	Odluka o izvršavanju Proračuna Osječko-baranjske županije za 2026. godinu ("Županijski glasnik" broj 13/25.) mijenja se i dopunjuje prema odredbama ove Odluke.


Članak 2.

	U članku 28. stavak 2. mijenja se i glasi:
"Odredbe iz stavka 1. ne odnose se na domove za starije i nemoćne osobe kojima je osnivač Osječko-baranjska županija, ukoliko župan odnosno Skupština sukladno posebnim propisima ne odluče drugačije.".


Članak 3.

	U članku 32. točki c) u Razdjelu 4 u stavku 2. riječ "projekt" zamjenjuje se riječju "projekti", a iza projekta "POMOĆ PRI OBNOVI KONKATEDRALE SV. PETRA I PAVLA U OSIJEKU" dodaje se novi projekt koji glasi:
"OBNOVA KATEDRALE SV. PETRA U ĐAKOVU I DRUGIH SAKRALNIH OBJEKATA U NADBISKUPIJI".

	U stavku 4. projekt "SLOBODNA ZONA OSIJEK" briše se.

	Iza projekta "LINIJSKI PRIJEVOZ PUTNIKA" dodaje novi projekt koji glasi:
"POSLOVNA ZONA".

	U stavku 15. projekti "OBNOVA DVORCA EUGENA SAVOJSKOG U BILJU" i "DANUBE TRADITIONAL KULTOUR" brišu se.


Članak 4.

	U članku 32. točki f) u Razdjelu 7 u stavku 2. riječ "projekti" zamjenjuje se riječju "projekt", a projekt "UREĐENJE DVORCA EUGENA SAVOJSKOG U BILJU" briše se.

	U stavku 4. iza projekta "PROJEKT PRIMJENA MIKORIZE NA ODRŽIVU PRILAGODBU KLIMATSKIM PROMJENAMA U VINOGRADARSTVU" dodaje se novi projekt koji glasi:
"MICRO CLEAN DANUBE".
Članak 5.

	U članku 32. točki h) u Razdjelu 9 u stavku 4. riječi "temeljem akta župana i zaključenih ugovora" zamjenjuju se riječima "temeljem zahtjeva škole i pravomoćne sudske odluke ili nagodbe".

	U stavku 5. aktivnost "OBUKA NEPLIVAČA" mijenja naziv i glasi: "LJETNA ŠKOLA PLIVANJA".

	U stavku 6. riječi "temeljem akta župana" zamjenjuju se riječima "temeljem Odluke o nagrađivanju kvalitete u sportu i vrhunskih sportskih postignuća".


Članak 6. 

	U članku 32. točki j) u Razdjelu 11 u stavku 1. iza projekta "IZVJEŠĆA, ANALIZE, PROGRAMI I STUDIJE U PODRUČJU ZAŠTITE OKOLIŠA I PRIRODE" dodaje se novi projekt koji glasi:
"POKROVITELJSTVA U PODRUČJU ZAŠTITE OKOLIŠA I PRIRODE".


Članak 7.

	U članku 42. stavak 5. mijenja se i glasi:
"Županija se može dugoročno zadužiti u ukupnom iznosu do 74.500.000,00 eura, s mogućnošću sukcesivne realizacije kreditnih sredstava kroz tri godine, na način da će u 2026. godini koristiti 30.000.000,00 eura, u 2027. godini 22.750.000,00 eura a u 2028. godini 21.750.000,00 eura.".

	U stavku 6. brojka "1.619.220,00" zamjenjuje se brojkom "2.487.137,00".

	U stavku 7. brojka "16.453.000,00" zamjenjuje se brojkom "35.953.000,00".


ZAVRŠNA ODREDBA

Članak 8.

	Ova Odluka stupa na snagu osmoga dana od dana objave u "Županijskom glasniku", osim članka 2. koji stupa na snagu 1. srpnja 2026. godine.

Osijek, 10. lipnja 2026.

